Document ID: 31995D0126

Komisijas lēmums
(1995. gada 6. aprīlis)
par 71 ierosinātā pasākuma izvērtēšanu, kas var pretendēt uz Kopienas finansējumu saskaņā ar Padomes Lēmumu 94/445/EK par starpiestāžu telemātikas tīkliem statistikai attiecībā uz dalībvalstu savstarpējo preču tirdzniecību (Edicom)
(95/126/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 11. jūlija Lēmumu 94/445/EK par starpiestāžu telemātikas tīkliem statistikai attiecībā uz dalībvalstu savstarpējo preču tirdzniecību (Edicom) [1], un jo īpaši tā 6. pantu,
tā kā priekšlikumi ir daļa no ikgadējās darba programmas, kas ir sastādīta Lēmuma 94/445/EK 1. pantā minēto pasākumu kopuma ieviešanai;
tā kā Eiropas Kopienu Statistikas programmas komiteja, kas izveidota ar Padomes Lēmumu 89/382/EEK (Euratom) [2], ir sniegusi labvēlīgu atzinumu par minētās ikgadējās darba programmas izveidošanu, izteikšanu skaitļos un apstiprināšanu;
tā kā Statistikas komiteja par preču tirdzniecību starp dalībvalstīm, kas izveidota ar Padomes Regulu (EEK) Nr. 3330/91 [3], ir sniegusi labvēlīgu atzinumu;
tā kā to pasākumu labad, ko centralizēs Komisija, Statistikas komiteja par preču tirdzniecību starp dalībvalstīm ir apstiprinājusi 15 līgumu atjaunošanu, kas noslēgti saskaņā ar Informātikas pakalpojumu pamatlīgumā 200 Nr. DI/496, CCAM paziņojums 365/93 izklāstīto kārtību;
tā kā tam pašam centralizēto pasākumu kopumam Statistikas komiteja par preču tirdzniecību starp dalībvalstīm ir apstiprinājusi 26 uzaicinājumu uz konkursu izsludināšanu un līgumu piešķiršanu tiem pasākumiem, kuru kopējā vērtība ir mazāka par ECU 200000 un ko nosaka minētā Lēmuma 94/445/EK 7. pantā izklāstītā kārtība;
tā kā tiem pasākumiem, kas tiks decentralizēti dalībvalstīs, Statistikas komiteja par preču tirdzniecību starp dalībvalstīm ir apstiprinājusi 30 līgumu priekšlikumu noslēgšanu saskaņā ar kārtību par individuālu vienošanos, ko piemēro palīdzības piedāvājumiem valsts statistikas iestādēm;
tā kā Komisijai jāpieņem lēmums par priekšlikumiem, kas var saņemt Kopienas finansējumu,
IR PIEŅĒMUSI ŠO LĒMUMU.
1. pants
Par lēmuma 1. pielikumā uzskaitīto 71 priekšlikumu var saņemt Kopienas finansējumu, kas nepārsniedz pielikumā minētos apmērus.
2. pants
Šis lēmums ir adresēts dalībvalstīm.
Briselē, 1995. gada 6. aprīlī

Labels: 4
19
3
12
15